Løgstør har muslinger, Læsø har salt. Nu vil Voersaa være kendt for deres mange kirsebær.

Enhver by med respekt for sig selv har efterhånden noget, de er kendt for- ikke mindst inden for det kulinariske område. Nu melder Voersaa sig også i kampen om at brande sig selv, og et udvalg under Voersaa Byudvikling er sikker på, at man sagtens kan spise kirsebær med de store. - Vi vil genskabe Voersaa, som den kirsebærby, den historisk har været. Voersaa skal være en blomstrende turistattraktion om foråret, fortæller Lone Pilgaard fra Kirsebærlauget i Voersaa. På lørdag starter projekt Voersaa som kirsebærby med blandt andet kunstauktion med donationer fra lokale kunstnere.